ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
ఎగుమతి ప్రోత్సాహక మండలి ప్రతినిధులతో వీడియో కాన్ఫరెన్స్ నిర్వహించిన కేంద్ర మంత్రి శ్రీ పియూష్ గోయల్
కోవిడ్ -19 కారణంగా ప్రస్తుతం అమలు జరుగుతున్న లాక్ డౌన్ ప్రభావాన్ని అంచనా చేసేందుకు దేశవ్యాప్తంగా గల వివిధ ఎగుమతి ప్రోత్సాహఖ మండళ్లు ప్రతినిధులతో కేంద్ర రైల్వేలు, వాణిజ్యం, పరిశ్రమల శాఖ మంత్రి శ్రీ పియూష్ గోయల్ వీడియో కాన్ఫరెన్స్ నిర్వహించారు. వారి నుంచి స్పందన అడిగి తెలుసుకోవడంతోపాటు ప్రస్తుత పరిస్థితిని అధిగమించేందుకు వారి నుంచి సూచనలు స్వీకరించేందుకు ఈ సమావేశం నిర్వహించారు.
(వాణిజ్యం, పరిశ్రమల శాఖ సహాయమంత్రి శ్రీ హర్దీప్ సింగ్ పూరి, వాణిజ్య కార్యదర్శి డాక్టర్ అనుప్ వాధ్వాన్, డిజిఎఫ్ టి డైరక్టర్ జనరల్ శ్రీ అమిత్ యాదవ్ తదితరులు ఈ సమావేశంలొ పాల్గొన్నారు. కరోనా మహమ్మారి కారణంగా తమ కార్యకలాపాలు, వ్యాపారాలపై పడిన ప్రభావం గురించి ఇపిసిలు వివరించాయి. ఈ కష్టాన్ని అధిగమించేందుకు కొన్ని సూచనలు ఈ సమావేశంలో వచ్చాయి.
ఈ సమావేశంలో మాట్లాడుతూ శ్రీ పియూష్ గోయల్, దేశానికి సంబంధించి ఎగుమతి-దిగుమతి కీలక కార్యకలాపమని అన్నారు. అదే సమయంలో 130 కోట్ల మంది భారతీయుల రక్షణ , ఆరోగ్య పరిరక్షణ నిమిత్తం లాక్ డౌన్ అవసరమన్నారు. అందువల్ల రెండింటి మధ్య సమతూకం పాటించడం జరుగుతుందని, ప్రస్తుత కష్టాలు తగ్గించేందుకు పరిష్కారాలు కనుగొనడం జరుగుతుందని అన్నారు.
ప్రస్తుత సమావేశంలో వచ్చిన సూచనలను సరైన స్ఫూర్తితో స్వీకరించడం జరుగుతుందని , త్వరలోనే చర్యలు తీసుకుంటామని చెప్పారు. ఎగుమతులు, దిగుమతుల రంగానికి సంబంధించి సహేతుక డిమాండ్లను నెరవేర్చేందుకు ప్రభుత్వం ప్రయత్నిస్తుందని, ఆచరణాత్మక చర్యలతో ముందుకు వస్తుందని మంత్రి వారికి హామీ ఇచ్చారు.
ఈ వీడియో కాన్ఫరెన్స్లో ఎఫ్.ఐ.ఇ.ఒ, ఎఇపిసి, ఎస్.ఆర్టి.ఇ.పి.సి, జిజెఇపిసి, సిఎల్ఇ, సిఇపిసి, షెఫిక్సిల్, ఫార్మెక్సిల్, ఎలక్ట్రానిక్ , సాఫ్ట్వేర్ ఇపిసి, సర్వీసెస్ ఇపిసి, సిల్క్ ఇపిసి, ఇఇపిసి, ఇపిసిహెచ్, ప్రాజెక్ట్ ఇపిసి, టెక్స్ప్రోసిల్, టెలికం ఇపిసి, కాష్యూ ఇపిసి, ప్లాస్టిక్ ఇపిసి, స్పోర్ట్స్ గూడ్స్ ఇపిసి, కాపెక్స్సిల్, కెమక్స్సిల్, ఇపిసి ఫర్ ఇఒయు ,ఎస్.ఇ.జెడ్, ఊల్, ఉలన్ ఇపిసి, హెచ్ఇపిసి, ఐఒపిఇసి పాల్గొన్నాయి.
PIB Headquarters
అవ్యవస్థీకృత రంగ శ్రామికులకు ఆరోగ్య, గృహ నిర్మాణ పథకాలను అమలుచేస్తున్నాం: లేబర్ వెల్ఫేర్ ఆర్గనైజేషన్
- ‘గత మూడు సంవత్సరాలలో 3,48,699 మందికి
రూ.30,37,53,470 విలువైన స్కాలర్ షిప్ లు అందించాం’
- ‘‘2017 జూన్ 1న హైదరాబాద్ లో ప్రత్యేక కార్యక్రమ నిర్వహణ’’
బీడి తయారీ/ చలనచిత్రాలు/ లైమ్ స్టోన్ & డోలమైట్ మరియుు ఇనుప ఖనిజం/ మాంగనీస్ ఖనిజం, క్రోమ్ ఖనిజం ఇంకా మైకా గనుల వంటి అవ్యవస్థీకృత రంగ శ్రామికులకు ఆరోగ్య, గృహ నిర్మాణ, ఉపకార వేతన పథకాలను అమలు చేస్తున్నట్లు హైదరాబాద్ లోని లేబర్ వెల్ఫేర్ ఆర్గనైజేషన్ కు చెందిన వెల్ఫేర్ కమిషనర్ తెలిపారు. లేబర్ వెల్ఫేర్ ఆర్గనైజేషన్ కార్మిక, ఉపాధి కల్పన మంత్రిత్వ శాఖ లో భాగంగా ఉంది. గత 3 సంవత్సరాలలోను మొత్తం 3,48,699 మంది లబ్దిదారులకు రూ. 30,37,53,470 విలువైన ఉపకార వేతనాలను అందజేసినట్లు వెల్ఫేర్ కమిషనర్ వివరించారు. 2014-15లో 1,01,176 మందికి రూ.8,51,67,110, 2015-16లో 1,59,396 మందికి 13,17,69,610, 2016-17లో 88,127 మందికి రూ.8,68,16,750 మేరకు స్కాలర్ షిప్ ల రూపంలో సహాయం అందించినట్లు పేర్కొన్నారు. ‘‘సవరించిన సమగ్ర గృహ నిర్మాణ పథకం-2016’’ లో భాగంగా 550 దరఖాస్తులు అందాయని, వాటిని పరిశీలిస్తున్నామని వివరించారు. కేంద్రంలో ఎన్ డిఎ ప్రభుత్వం అధికారంలోకి వచ్చి 3 సంవత్సరాలు పూర్తయిన సందర్భంలో తమ సంస్థ ప్రధాన విజయాలను వివరించేందుకు 2017 జూన్ 1న హైదరాబాద్ లోని రవీంద్ర భారతిలో ఒక కార్యక్రమాన్ని నిర్వహిస్తున్నట్లు వెల్ఫేర్ కమిషనర్ పేర్కొన్నారు. అన్ని కేటగిరీలకు చెందిన వర్కర్లు ఈ కార్యక్రమంలో పాల్గొని దీనిని విజయవంతం చేయాలని ఒక ప్రకటనలో కోరారు.
ప్రధాన మంత్రి కార్యాలయం
కోవిడ్-19 ఎమర్జెన్సీ నిధికి విరాళం అందించినందుకు మాల్దీవుల ప్రభుత్వానికి ప్రధానమంత్రి ప్రశంసలు
మాల్దీవుల ప్రభుత్వం కోవిడ్-19 ఎమర్జెన్సీ నిధికి రెండు లక్షల డాలర్ల విరాళం అందించినందుకు ప్రధానమంత్రి శ్రీ నరేంద్రమోదీ హృదయపూర్వకంగా ప్రశంసలు అందించారు.
(కోవిడ్-19 మహమ్మారిపై సంఘటిత పోరాటం చేయాలన్న సంకల్పానికి అది మరింత బలం చేకూర్చుతుందని ప్రధానమంత్రి అన్నారు.
ప్రస్తుత ఆపత్కాలంలో రైతులకు అండగా ఉండేందుకు కేంద్రం కొన్ని ముఖ్యమైన చర్యలను ప్రకటించింది. లాక్ డౌన్ రైతులకు ఇబ్బందులు కలిగించకుండా ఉండేందుకు, వ్యవసాయ, వ్యవసాయాధారిత కార్యకలాపాలను దేశవ్యాప్తంగా ఉన్న ఆంక్షల నుండి మినహాయింపు ఇచ్చింది. పంట కోతలకు కూడా ఎటువంటి అడ్డంకులు లేకుండా చర్యలు తీసుకుంటున్నట్టు కేంద్ర ప్రభుత్వంప్రకటించింది. ఈ సందర్బంగా కేంద్ర వ్యవసాయ, రైతు సంక్షేమం, గ్రామీణాభివృద్ధి శాఖ మంత్రి శ్రీ నరేంద్ర సింగ్ తోమర్- ప్రధాన మంత్రి శ్రీ నరేంద్ర మోడీ, కేంద్ర హోం మంత్రి శ్రీ అమిత్ షా కు కృతజ్ఞతలు తెలిపారు.
లాక్ డౌన్ విధించిన దగ్గర నుండి కేంద్ర మంత్రి శ్రీ తోమర్ రైతులకు సంబంధించిన వివిధ అంశాలను నిరంతరంగా సమీక్షిస్తున్నారు. పంట కోతకు వచ్చే ప్రస్తుత కాలం, పంట చేతికి రావడం, ఆహార ధాన్యాలను మార్కెట్లకు తరలించడంలో రైతులు ఎదుర్కొనే సమస్యలపై ఆయన దృష్టి పెట్టారు. ఈ నేపథ్యంలో రైతులు, రైతు సంఘాలు నుండి వచ్చిన డిమాండ్లు, ప్రధాని సూచనలను దృష్టిలో పెట్టుకుని కేంద్రం సానుభూతితో అలోచించి రైతుల ప్రయోజనాలు కాపాడేందుకు ఆచరణాత్మకమైన పరిష్కారానికి వచ్చింది.
విపత్తు నిర్వహణ చట్టం సెక్షన్ 10 కింద తనకున్న అధికారాలను వినియోగిస్తూ దేశవ్యాప్త లాక్ డౌన్ కి జారీ చేసిన ఆర్డర్ నెం. 40-3/2020-DM-I కింద ఉన్న మార్గదర్శకాలలో సవరణలు చేస్తూ కేంద్ర హోం మంత్రిత్వ శాఖ ఉత్తర్వులిచ్చింది. దీని ద్వారా వ్యవసాయం, వ్యవసాయ ఉత్పత్తులకు సంబంధించిన కార్యకలాపాలను, సర్వీసులను 21 రోజుల లాక్ డౌన్ నుండి మినహాయించే జాబితాలో చేర్చారు. పంట నూర్పిళ్ళు కూడా సజావుగా సాగేలా ఇది తోడ్పడుతుంది. వ్యవసాయం మరియు అనుబంధ కార్యకలాపాలకు మినహాయింపులు మంజూరు చేసినందుకు వ్యవసాయ మంత్రి ప్రధానమంత్రి మరియు కేంద్ర హోంమంత్రిని అభినందించారు. తాజా ఉత్తర్వుల్లో కేంద్ర హోం మంత్రిత్వ శాఖ చేర్చిన రెండవ అనుబంధంలో ఈ మినహాయింపులను చేర్చారు:
1. కనీస మద్దతు ధర తో పాటు వ్యవసాయ ఉత్పత్తుల సేకరణలో పాలుపంచుకొని ఏజెన్సీలు;
2. వ్యవసాయ మార్కెట్ కమిటీలు నిర్వహించే మండీలు  లేదా రాష్ట్ర ప్రభుత్వం నోటిఫై చేసిన ప్రకారం ఉన్న ఏర్పాట్లు;
3. పంటపొలాల్లో పని చేసే వ్యవసాయదారులు, వ్యవసాయ కార్మికులు
4. వ్యవసాయ యంత్రాలకు సంబంధించిన కస్టమ్ హైరింగ్ సెంటర్లు ;
5. ఎరువులు, క్రిమిసంహారక మందులు, విత్తనాలు ప్యాకేజింగ్, తయారీ కేంద్రాలు;
6. కోతలు ఇతర వ్యవసాయ యంత్రాలు, ఉద్యానవన అవసరాలకు సంబంధించి యంత్రాల రాష్ట్రం లోపల, బయట కూడా రాకపోకలు
లాక్ డౌన్ వల్ల ఎదురవుతున్న ఇబ్బందుల ప్రభావం సామాన్య ప్రజలకు అత్యవసర ఆహార ఉత్పత్తులను అందించే రైతులపై పడకూడదనే ఈ నిర్ణయం తీసుకున్నారు. ఈ మేరకు అన్ని రాష్ట్రాలు, కేంద్ర పాలిత ప్రాంతాలకు కేంద్ర ప్రభుత్వం తగు ఆదేశాలు జారీ చేసింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ ద్వారా పిఎం కేర్స్ఫండ్కు రూ 2.11 కోట్లు విరాళంగా ఇచ్చిన భారత్ వికాస్ పరిషత్
ఈశాన్యరాష్ట్రాల అభివృద్ధి శాఖ సహాయ మంత్రి  , ప్రధానమంత్రి కార్యాలయం, సిబ్బంది వ్యవహారాలు ,ప్రజా ఫిర్యాదులు, పెన్షన్లు, అణుఇంధనం,అంతరిక్ష శాఖల సహాయమంత్రి డాక్టర్ జితేంద్ర సింగ్ ద్వారా భారత్ వికాస్ పరిషత్  లాభాపేక్షరహిత సామాజిక సంస్థ రూ.2.11 కోట్ల రూపాయలను పి.ఎం.కేర్స్ ఫండ్కు అందజేసింది.
బివిపి అందించిన విరాళానికి కృతజ్ఞతలు తెలుపుతూ డాక్టర్ జితేంద్ర,ప్రధానమంత్రి శ్రీ నరేంద్ర మోదీపై ప్రజలకు నమ్మకం, విశ్వాసం, విశ్వసనీయత ఉన్నాయని అందువల్లే ఎప్పుడు ,ఏ పనికోసం పిలుపునిచ్చినా వెంటనే అది ఒక మహా ఉద్యమంగా మారిపోతుందని అన్నారు. ప్రధానమంత్రి స్వచ్ఛభారత్కు , టాయిలెట్ల నిర్మాణానికి లేదా గ్యాస్ సబ్సిడీని వదులుకోవలసిందిగా లేదా సత్వర లాక్డౌన్,కోవిడ్ కు సంబంధించి న మార్గదర్శకాలు ఇచ్చినపుడు మనం దీనిని గమనించాం.
పిఎం కేర్స్ ఫండ్ పేరుతో ప్రత్యేకంగా ఒక ఫండ్ను ఏర్పాటు
ప్రధానమంత్రి దార్శనికత,ముందుచూపు ప్రేరణతో ప్రత్యేకంగా పిఎం కేర్స్ ఫండ్ ఏర్పాటైందని డాక్టర్జితేంద్ర సింగ్ ప్రశంసించారు.స్వల్ప వ్యవధిలోనే ఈ ఫండ్కు స్పందన పెద్ద ఎత్తున వచ్చిందని, దాతలు,పెద్ద పెద్ద వ్యాపార సంస్థలు ముందుకువచ్చి తమ విరాళాలు అందజేశాయని, మరోవైపు చిన్న పిల్లలు కూడా తమ పాకెట్ మనీ నుంచి దాచుకున్న మొత్తాన్ని విరాళంగా ఇచ్చారని చెప్పారు.
సామాజిక సంస్థగా భారత్ వికాస్ పరిషత్ గత ఆరు దశాబ్దాలుగా చిత్తశుద్ధఙతో సేవలు అందిస్తున్నట్టు చెప్పారు. ఎప్పుడు సంక్షోభం ఏర్పడినా, వరదలు లేదా కరవు, లేదా యుద్ధం వంటి సమయంలో లేదా ప్రకృతి విపత్తు వంటి సమయంలో భారత్ వికాస్ పరిషత్ సమాజానికి సేవ చేసేందుకు ముందుంటూ వస్తోందని ఆయన అన్నారు.
కోవిడ్ మహమ్మార సమయంలో భారత్ వికాస్ పరిషత్ దేశవ్యాప్తంగా ఉచిత రేషన్,శానిటైజర్లు,మాస్కులు,మందులు అవసరమైన వారికి పంపిణీచేసే కార్యక్రమాలు చేపట్టడం పట్ల డాక్టర్ జితేంద్ర సింగ్ ఆ సంస్థను అభినందించారు. భారత్ వికాస్పరిషత్ పిఎం కేర్స్ నిధికి అందించిన విరాళం కూడా సంక్లిష్ట సమయంలో మద్దతు, సహాయం తప్పకుండా అవసరమైన వర్గాలకు సాయపడుతుందని ఆయన అన్నారు.
భారత్ వికాస్ పరిషత్ ప్రతినిధివర్గంలో ఆ సంస్థ జాతీయ అధ్యక్షుడు గజేందర్ సింగ్ సంధు, జాతీయ ఉపాధ్యక్షుడు మహేష్బాబు గుప్త,ప్రధానకార్యదర్శి  సురేష్జైన్,నేషనల్ జనరల్ సెక్రటరీ శ్యామ్ శర్మ,జాతీయకోశాధికారిసంపత్ ఖుర్దియా,జాతీయ కోఆర్డినేటర్ అజయ్ దత్త ఇతరులు ఉన్నారు.
పౌర విమానయాన మంత్రిత్వ శాఖ
డిజీ యాత్ర ద్వారా లబ్ధి పొందిన 1.6 లక్షల మందికి పైగా విమాన ప్రయాణికులు
4.22 లక్షలు దాటిన డిజీ యాత్ర యాప్ వినియోగదార్ల సంఖ్య
మొదటి దశలో, దేశంలోని మూడు విమానాశ్రయాల్లో డిజీ యాత్ర అమలు
డిజీ యాత్ర అంటే, ప్రయాణీకులు విమానాశ్రయాల్లో నిరాటంక సేవల అనుభవాన్ని పొందడానికి తీసుకువచ్చిన ముఖ గుర్తింపు ఆధారిత సాంకేతికతను ఉపయోగించే బయోమెట్రిక్ బోర్డింగ్ వ్యవస్థ. విమానాశ్రయంలోని పలు ప్రదేశాల్లో ప్రయాణీకులు తమ టిక్కెట్, ఐడీని ధృవీకరించాల్సిన అవసరాన్ని ఇది తొలగిస్తుంది, తద్వారా ప్రయాణీకులకు అంతరాయం లేని ప్రయాణ అనుభవాన్ని అందిస్తుంది. డిజిటల్ ఫ్రేమ్వర్క్ను ఉపయోగించి, ఇప్పటికే ఉన్న మౌలిక సదుపాయాల ద్వారా మెరుగైన నిష్క్రమణను అనుమతిస్తుంది.
విమానాశ్రయాల్లో దశలవారీగా డిజీ యాత్రను అమలు చేస్తున్నారు. మొదటి దశలో దిల్లీ, బెంగళూరు, వారణాసి విమానాశ్రయాల్లో, 01.12.2022న, కేంద్ర పౌర విమానయాన మంత్రి ప్రారంభించారు. మార్చి 2023 నాటికి కోల్కతా, పుణె, విజయవాడ, హైదరాబాద్ విమానాశ్రయాల్లోనూ మొదటి దశ కింద డిజీ యాత్రను అమలు చేయాలని భావిస్తున్నారు.
డిజీ యాత్ర అనేది ఒక స్వచ్ఛంద సదుపాయం. డిజీ యాత్ర ప్రక్రియలో, ప్రయాణీకుల వ్యక్తిగత సమారాన్ని నిల్వ చేయరు. ప్రయాణీకుల సమాచారం మొత్తం ఎన్క్రిప్ట్ అవుతుంది, వారి స్మార్ట్ఫోన్ వాలెట్లో నిల్వ ఉంటుంది. ప్రయాణీకుల డిజీ యాత్ర ఐడీ అవసమైన చోట ప్రయాణం ప్రారంభమయ్యే విమానాశ్రయంలో పరిమిత సమయం వరకు మాత్రమే అందుబాటులో ఉంటుంది. విమాన ప్రయాణం ప్రారంభమైన 24 గంటలలోపు ఆ సమాచారం ఆ వ్యవస్థ నుంచి రద్దవుతుంది.
1 డిసెంబర్ 2022 నుంచి 14 ఫిబ్రవరి 2023 వరకు, 1.6 లక్షల మందికి పైగా ప్రయాణీకులు విమానాశ్రయాల్లో డిజీ యాత్రను ఉపయోగించారు. ఆండ్రాయిడ్ ప్లే స్టోర్, ఐవోఎస్ యాపిల్ స్టోర్ నుంచి డిజీ యాత్ర యాప్ డౌన్లోడ్ చేసుకున్న వినియోగదార్ల సంఖ్య 4.22 లక్షలు.
డిజీ యాత్రను ఉపయోగించిన ప్రయాణీకుల సంఖ్యలో పెరుగుదల:
డిజీ యాత్రను ఉపయోగించే ప్రయాణికుల సంఖ్య స్థిరంగా పెరుగుతోంది.
వారణాసి- 1 డిసెంబర్ 2022న, మొత్తం ప్రయాణీకుల్లో డిజీ యాత్ర వినియోగదారుల సంఖ్య 0.09% నుంచి 13 ఫిబ్రవరి 2023 నాటికి 28%కి పెరిగింది, ఫిబ్రవరి 2న మొత్తం వినియోగదార్లలో అత్యధికంగా 37%గా ఉంది.
న్యూదిల్లీ
బెంగళూరు
మానవ వనరుల అభివృద్ధి మంత్రిత్వ శాఖ
పాఠశాల పాఠ్యాంశాల్లో యోగా యొక్క ఏకీకరణను ప్రోత్సహించడానికి ఎన్.సి.ఇ.ఆర్.టి. ఆన్లైన్ యోగా క్విజ్ పోటీని ప్రారంభించింది
పిల్లలకు ఆరోగ్యకరమైన అలవాట్లు మరియు జీవనశైలిని పెంపొందించడానికి ఈ పోటీ సహాయపడుతుంది -శ్రీ రమేష్ పోఖ్రియాల్ 'నిశాంక్'
దేశవ్యాప్తంగా 6 నుండి 12 తరగతులు చదువుతున్న విద్యార్థులందరూ ఈ పోటీలో పాల్గొనవచ్చు
జాతీయ విద్యా పరిశోధనా, శిక్షణా మండలి  ద్వారా మానవ వనరుల అభివృద్ధి మంత్రిత్వ శాఖ  పాఠశాల పాఠ్యాంశాల్లో యోగా యొక్క ఏకీకరణను ప్రోత్సహించడానికి బహుముఖ కార్యక్రమాలను చేపట్టింది. ఆరోగ్యకరమైన జీవనం కోసం యోగా అనే అంశంపై ప్రాధమికోన్నత స్థాయి నుండి మాధ్యమిక స్థాయి వరకు ఎన్.సి.ఇ.ఆర్.టి. పాఠ్యాంశాలను అభివృద్ధి చేసింది. 2016 నుండి యోగా ఒలింపియాడ్ను కూడా నిర్వహిస్తోంది. కోవిడ్-19 పరిస్థితిల్లో, పాఠశాల విద్య యొక్క వివిధ దశల కోసం అభివృద్ధి చేసిన ప్రత్యామ్నాయ అకాడెమిక్ క్యాలెండర్ ఆధారంగా శారీరక వ్యాయామాలతో పాటు యోగా అభ్యాసాలు చేయడానికి పిల్లలను వారి ఉపాధ్యాయులు మరియు తల్లిదండ్రులు ఇంటి వద్దే మార్గనిర్దేశం చేస్తున్నారు. అయితే, కరోనా మహమ్మారి వ్యాప్తి కారణంగా, ఈ సంవత్సరం యోగా ఒలింపియాడ్ నిర్వహించడం కష్టం. విద్యార్థులు ఇంట్లో నేర్చుకోవటానికి మరియు సురక్షితంగా ఉండటానికి, కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోఖ్రియాల్ 'నిశాంక్' సోషల్ మీడియా ద్వారా ఎన్.సి.ఇ.ఆర్.టి నిర్వహించిన ఆన్ లైన్ యోగా క్విజ్ పోటీని ప్రారంభించారు.
ఈ సందర్భంగా కేంద్ర మానవ వనరుల శాఖ మంత్రి మాట్లాడుతూ, విద్యార్థులకు యోగాపై అవగాహన కల్పించడం, వివిధ యోగ పద్ధతులపై ప్రామాణికమైన వనరుల నుండి సమగ్ర సమాచారాన్ని పొందటానికి వీలుగా పిల్లలను ప్రోత్సహించడం ఈ పోటీ ప్రధాన లక్ష్యమని చెప్పారు. లోతైన అవగాహనను పెంపొందించడం మరియు ఒకరి జీవితంలో మరియు జీవనంలో ఈ పద్ధతుల యొక్క అవగాహనను వర్తింపజేయడానికి పిల్లలను ప్రేరేపించడం ఈ పోటీ లక్ష్యమని మంత్రి చెప్పారు. పిల్లలకు ఆరోగ్యకరమైన అలవాట్లు మరియు జీవనశైలిని పెంపొందించడానికి ఈ పోటీ దోహదపడుతుందనీ, తద్వారా, భావోద్వేగాలను, మానసిక ఆరోగ్యాన్ని మెరుగుపరుస్తుందనీ ఆయన పేర్కొన్నారు.
ఎం.సి.ఈ.ఆర్.టి అభివృద్ధి చేసిన పాఠ్యప్రణాళిక ఆధారంగా యమ మరియు నియమ, షట్కర్మ / క్రియ, ఆసనాలు, ప్రాణాయామ, ధ్యానం, బంధ మరియు ముద్రా వంటి యోగ యొక్క వివిధ అంశాలపై యోగ క్విజ్ పోటీ ఉంటుందని శ్రీ పోఖ్రియాల్ తెలియజేశారు. దేశవ్యాప్తంగా 6 నుంచి 12 తరగతులు చదువుతున్న విద్యార్థులందరూ ఈ పోటీలో పాల్గొనవచ్చునని కూడా ఆయన తెలియజేశారు. ప్రశ్నలను వాచకం నుండి శ్రవ్య మాధ్యమం లోకి మార్చడం ద్వారా ప్రత్యేక అవసరాలున్న విద్యార్థులు కూడా చురుకుగా పాల్గొనే అవకాశం కల్పిస్తూ చర్యలు తీసుకున్నామని మంత్రి ప్రత్యేకంగా పేర్కొన్నారు. ఈ ఆన్లైన్ పోటీలో అడిగే ప్రశ్నలు మల్టిపుల్ ఛాయిస్ తో ఉంటాయి. ఈ ప్రశ్నలు హిందీ మరియు ఆంగ్ల భాషలలో ఉంటాయి. అభ్యర్థులు తమకు ఇష్టమైన భాషను ఎంచుకోవచ్చు. అత్యధిక మార్కులు పొందిన మొదటి వంద మందికి ప్రశంసా పత్రాలు బహుకరిస్తారు.
ఈ పధకం వివరాలు ఇప్పటికే ఎన్.సి.ఇ.ఆర్.టి. వెబ్ సైట్  లో అప్లోడ్ చేయడం జరిగింది. ఈ క్విజ్ లో జూన్ 21వ తేదీ నుండి ఒక నెల రోజుల లోపు పాల్గొనవచ్చు. గడువు 2020 జూలై 20వ తేదీ అర్ధరాత్రి ముగుస్తుంది.
క్విజ్ యొక్క లింక్ క్రింద ఇవ్వబడింది :
ఇంగ్లీష్ క్విజ్ : https://bit.ly/EYQ_NEWS
హిందీ క్విజ్ : https://bit.ly/HYQ_NEWS
ఉక్కు మంత్రిత్వ శాఖ
ప్రధాన పర్యాటక కేంద్రాలలో నూరుశాతం పరిశుభ్ర ఇంధనాల వాడకానికి పిలుపునిచ్చిన కేంద్ర మంత్రి శ్రీ ధర్మేంద్ర ప్రధాన్,
ప్రపంచ పర్యాటక దినోత్సవం సందర్భంగా జరిగిన వర్చువల్ సమావేశాన్ని ఉద్దేశించి ప్రసంగించిన మంత్రి
ప్రపంచ పర్యాటక దినోత్సవం సందర్బంగా కేంద్ర పెట్రోలియం , సహజవాయువులు, స్టీలు శాఖ మంత్రి శ్రీ ధర్మేంద్ర ప్రధాన్ ఈరోజు పర్యాటకరంగం,గ్రామీణాభివృద్ధి అంశంపై జరిగిన వర్చువల్ సమావేశంలో
పర్యాటకశాఖ సహాయమంత్రి  శ్రీ ప్రహ్లాద్సింగ్ పటేల్ తో కలిసి ఆయన ప్రసంగించారు.
పర్యాటక మంత్రిత్వశాఖ చేపట్టిన కొత్త కార్యక్రమం దేఖో అప్నాదేశ్ ను మంత్రి ధర్మేంద్ర ప్రధాన్ ప్రశంసించారు. ఇది స్థానిక సంస్కృతిని, పర్యాటక స్థలాలను ప్రోత్సహిస్తుంది. భారత దేశ సుసంపన్న సంస్కృతి, చరిత్ర, ప్రాచీన అద్భుత నిర్మాణాలు,కట్టడాలు దేశంలో పర్యాటక రంగ అభివృద్ధికి అద్భుత అవకాశాన్నిస్తాయని ఆయన అన్నారు. ప్రపంచాన్ని అంతర్జాతీయ గ్రామంగా మార్చడంలో ఇంటర్నెట్ పాత్ర గురించి ప్రస్తావిస్తూ శ్రీ ప్రధాన్, ఇండియాన్ అంతర్జాతీయ పర్యాటక ప్రముఖ ప్రదేశంగా భారతదేశ స్థాయిని మరింత బలోపేతం చేసేందుకు సాంకేతిక పరిజ్ఞానాన్ని మరింతగా వాడుకోవాలన్నారు.
పర్యాటక పరిశ్రమ ఉపాధి అవకాశాలను సృష్టించేందుకు, మన యువతకు, గ్రామీణ ప్రాంతాలలోని వారికిసైతం సాధికారత కల్పించేందుకు, అద్భుత శక్తి కలిగి ఉన్నదని ఆయన అన్నారు. మనదేశంలోని ప్రతి జిల్లాకు చెప్పుకునేందుకు ఒక చరిత్ర ఉందని, లేదా ఒక మహనీయుడు ఆ ప్రాంతంతో ముడి పడి ఉ న్నారని, 2022 నాటికి భారతదేశం 75 సంవత్సరాల స్వాతంత్య్ర ఉత్సవాలు జరుపుకోబోతున్న తరుణంలో మనం మన స్వాతంత్య్రసమరయోధుల పోరాటస్ఫూర్తిని గుర్తుచేసుకుంటూ మరిన్ని పర్యాటక ప్రదేశాలను తీర్చిదిద్దేందుకు కృషి చేయాలని ఆయన అన్నారు.
పర్యాటకంతో సుస్థిరాభివృద్ధి సాధించేందుకు, అలాగే ప్రధాన పర్యాటక పట్టణాలలో నూరు శాతం పరిశుభ్రమైన ఇంధనాన్ని వాడేందుకు కృషి చేయాలని ధర్మేంద్ర ప్రధాన్ పిలుపునిచ్చారు. ఇది పరిశుభ్రమైన పర్యావరణానికి పాటుపడడమేకాక,పర్యాటకులకు పరిశుభ్రమైన వాతావారణాన్ని కల్పిస్తుందని అన్నారు.
రసాయనాలు, ఎరువుల మంత్రిత్వ శాఖ
సూక్ష్మ, చిన్న, మధ్యతరహా పరిశ్రమలు మరియు క్లస్టర్లపై దృష్టి సారించి ఔషధ పరిశ్రమను బలోపేతం చేయడానికి ఒక పథకాన్ని రూపొందించనున్న భారత ప్రభుత్వం
ఔషధ పరిశ్రమ , ఫార్మాస్యూటికల్స్ శాఖ మరియు రసాయనాలు మరియు ఎరువుల మంత్రిత్వ శాఖలో ప్రస్తుత తయారీ నైపుణ్యాన్ని మరింత పెంపొందించే లక్ష్యంతో, భారత ప్రభుత్వం ' ఫార్మాస్యూటికల్ పరిశ్రమను బలోపేతం చేయడం '  పథకం కింద అనేక కార్యక్రమాలను అమలు చేయడానికి యోచిస్తోంది. వినియోగదారులకు ముఖ్యమైన ఫార్వర్డ్ లింకేజీలు మరియు సరఫరాదారులకు బ్యాక్వర్డ్ లింకేజీలు, అలాగే ఎం.ఎస్.ఎం.ఈ ల క్లస్టర్ వృద్ధిని అందించే ఎం.ఎస్.ఎం.ఈల వ్యూహాత్మక పాత్రను దృష్టిలో ఉంచుకుని, ఈ పథకాలు యూనిట్ స్థాయిలో మరియు క్లస్టర్ స్థాయిలో సాంకేతికత అప్గ్రేడేషన్ను అందిస్తాయి. సమస్యలను పరిష్కరిస్తాయి.
ఎం. ఎస్ . ఎం.ఈ లు అంతర్భాగంగా ఉన్న ఫార్మాస్యూటికల్స్ పరిశ్రమ యొక్క సప్లై ఛైయిన్ ని బలోపేతం చేయడం కొరకు, భారత ప్రభుత్వం ఫార్మాస్యూటికల్స్ ఇండస్ట్రీ టెక్నాలజీ అప్ గ్రేడేషన్ అసిస్టెన్స్ స్కీం  ద్వారా షెడ్యూల్ ఎమ్ సర్టిఫికేషన్ లేదా WHO GMP సర్టిఫికేషన్ పొందడం కొరకు ఉద్దేశించబడ్డ ఎం. ఎస్ . ఎం.ఈ యూనిట్ లను ప్రోత్సహిస్తుంది. ఎం. ఎస్ . ఎం.ఈ యూనిట్ కు క్యాపిటల్ సబ్సిడీ లేదా వడ్డీ రాయితీ నుంచి ఎంచుకునే ఆప్షన్ ఉంటుంది. క్లస్టర్ స్థాయిలో, 'అసిస్టెన్స్ టు ఫార్మాస్యూటికల్స్ ఇండస్ట్రీ ఫర్ కామన్ ఫెసిలిటీస్'  అనే ఉప పథకం టెస్టింగ్ ల్యాబ్ లు, కామన్ ఎఫ్లూయెంట్ ట్రీట్ మెంట్ ప్లాంట్ లు మరియు ఇతర సాధారణ సౌకర్యాల వంటి సాధారణ సౌకర్యాల సృష్టికి మద్దతు ఇస్తుంది, గరిష్టంగా రూ. 20 కోట్ల పరిమితికి లోబడి 70 శాతం వరకు క్యాపిటల్ గ్రాంట్ రూపంలో ప్రభుత్వ మద్దతును అందించడం ద్వారా మద్దతు ఇస్తుంది.
ఈ కార్యక్రమాలను అధికారికంగా కేంద్ర రసాయనాలు మరియు ఎరువులు మరియు ఆరోగ్య మరియు కుటుంబ సంక్షేమ శాఖ మంత్రి డా. డా. మన్సుఖ్ మాండవియా 21 జూలై 2022న. భీమ్రావ్ అంబేద్కర్ ఇంటర్నేషనల్ ఆడిటోరియంలో జరగనుంది. ఈ కార్యక్రమానికి రసాయనాలు మరియు ఎరువుల శాఖ సహాయ మంత్రి భగవంత్ ఖూబా కూడా హాజరుకానున్నారు. రసాయనాలు మరియు ఎరువుల శాఖ , సూక్ష్మ , చిన్న మరియు మధ్య తరహా పరిశ్రమల మంత్రిత్వ శాఖ , ఎస్.ఐ.డి.బి.ఐ , జాతీయ చిన్న పరిశ్రమల కార్పొరేషన్ , వివిధ బ్యాంకుల సీనియర్ అధికారులతో పాటు పరిశ్రమలు , పారిశ్రామికవేత్తలు మరియు స్టార్టప్ల ప్రతినిధులు కూడా పాల్గొంటారు.
(Visitor Counter : 108
ఆర్థిక మంత్రిత్వ శాఖ
మౌలికసదుపాయాల భవిష్యత్ మార్గసూచికి సంబంధించి బడ్జెట్ అనంతర కార్యాచరణపై జరిగిన సమావేశానికి అధ్యక్షత వహించిన కేంద్ర ఆర్ధిక శాఖ మంత్రి శ్రీమతి నిర్మలాసీతారామన్.
కేంద్ర ఆర్ధిక , కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ ఈరోజు నీతి ఆయోగ్ సిఇఒ, 22 మౌలిక సదుపాయాల మంత్రిత్వశాఖలు, విభాగాల కార్యదర్శులతో , ఎన్.ఐ.పిల అమలుతోపాటు మౌలిక సదుపాయాల భవిష్యత్ మార్గ సూచికి సంబధించిన కార్యాచరణ అంశాలపై వర్చువల్ సమావేశంలో చర్చించారు.కోవిడ్ అనంతరం ఆర్థిక వ్యవస్థ సత్వరం పుంజుకునేందుకు జాతీయ మౌలికసదుపాయాల పైప్లైన్ , మౌలిక సదుపాయాల రంగాల ప్రాధాన్యత గురించి జరిగిన మూడవ సమీక్షా సమావేశం ఇది.
ప్రపంచవ్యాప్తంగా దేశాలు కోవిడ్ -19 మహమ్మారి కారణంగా సవాళ్లను ఎదుర్కొంటున్న దశలో ఎన్.ఐ.పి చెప్పుకోదగిన పురోగతిని సాధించడంపై ఈ సమావేశంలో చర్చించారు.
6,835 ప్రాజెక్టులను ఎన్.ఐ.పి ప్రారంభించింది. ఈ ప్రాజెక్టు పైప్లైన్ను సుమారు 7,600 ప్రాజెక్టులకు విస్తరించారు. 2021 ఆర్ధిక సంవత్సరం రెండు , మూడు త్రైమాసికాలలో వివిధ మంత్రిత్వశాఖలకు సంబంధించిన మౌలికసదుపాయాల ప్రాజెక్టులలో ఇది పురోగతిని కనబరచింది. ఇది 2020 ఆర్థికసంవత్సరంతో పోల్చినపుడు2021 ఆర్ధిక సంవత్సరంలో పలు మంత్రిత్వశాఖలకు సంబంధించిన మౌలికసదుపాయాల వ్యయం గణనీయంగా పెరుగుదలకు దోహదపడింది.2021 ఆర్ధిక సంవత్సరం మూడోత్రైమాసిక పూర్తి అయ్యేనాటికి భారత ప్రభుత్వ మౌలికసదుపాయాల మంత్రిత్వశాఖల కింద 216 ప్రాజెక్టులకు సంబంధించి రూ 74,067 కోట్ల రూపాయల విలువగల ప్రాజెక్టులు పూర్తి చేయడం జరిగింది. సుమారు 6 లక్షల కోట్ల రూపాయల విలువగల సుమారు 678 ప్రాజెక్టులు ప్రాజెక్టు ఫార్ములేషన్, అమలు విషయంలో 2021 ఆర్ధిక సంవత్సరంలో దిగువ స్థాయి నుంచి ఎగువ స్థాయికి చేరుకున్నాయి. అయినప్పటికీ వివిధ మంత్రిత్వశాఖలు, విభాగాలు ఎన్.ఐ.పి లక్ష్యాలను సాధించడానికి మరింత గట్టి కృషి కొనసాగించాల్సి ఉంది.
నీతి ఆయోగ్ సిఇఒ అసెట్ మానిటైజేషన్పై ప్రెజెంటేషన్ ఇచ్చారు. అలాగే కీలక మౌలికసదుపాయాల ఆస్తులకుసంబంధించి వివిధ మానిటైజేషన్ నమూనాలను ఈసందర్భంగా చర్చించారు. అలాగే అసెట్ మానిటైజేషన్కు సంబంధించి లక్ష్యాలను ఖరారు చేయడం గురించి మాట్లాడారు. ఎన్.ఐ.పిపై వివిధ మంత్రిత్వశాఖలు ,విభాగాల పనితీరును సమీక్షిస్తూ కేంద్ర ఆర్ధిక మంత్రి శ్రీమతి నిర్మలా సీతారామన్, కోవిడ్ అనంతర పరిస్థితులలో ఆర్ధిక వ్యవస్థను పరిపుష్టం చేయడానికి ఎన్.ఐ.పి కీలక పాత్ర పోషించనున్నట్టు స్పష్టం చేశారు.ఎన్.ఐ.పి లక్ష్యాలకు మించి ఫలితాలు సాధించేందుకు వివిధ మంత్రిత్వశాఖలు , విభాగాలు పనిచేయాల్సిందిగా ఆమె కోరారు.
ఎన్.ఐ.పి అనేది కేవలం కేంద్ర ప్రభుత్వ బడ్జెటరీ వ్యవయం మాత్రమే కాదు. ఇందులో రాష్ట్రాలు, ప్రైవేటు రంగం వ్యయం కూడా ఇమిడి ఉంది. ఇందులో అదనపు బడ్జెట్ వనరులనుంచి ఖర్చుకూడా ఇమిడి ఉంది. అందువల్ల మంత్రిత్వశాఖలు, విభాగాలు వినూత్న స్ట్రక్చరింగ్, ఫైనాన్సింగ్ ద్వారా ప్రాజెక్టు ఫండింగ్ పొందేందుకు చురుకుగా కృషిచేయాలి. అలాగే ప్రైవేటు రంగం మౌలికసదుపాయాల పై పెద్ద ఎత్తున ఖర్చు చేసేందుకు మద్దతు నివ్వాలి. వివిధ మంత్రిత్వశాఖలు, విభాగాలుతగిన ప్రాజెక్టుల కోసం పిపిపి పద్ధతికి అన్వేషించాలి. అలాగే పిపిపి పద్ధతిలో చేయడానికి వీలులేని మౌలికసదుపాయాల ప్రాజెక్టులపై ప్రభుత్వ నిధులను వినియోగింప చేయాలి. అంతర్జాతీయంగా అనుసరిస్తున్న అత్యున్నత ప్రమాణాలకు అనుగుణంగా ఎంసిఎలను అప్డేట్ చేయాలని, వివాదాల పరిష్కార యంత్రాంగాన్ని బలోపేతం చేయాలని కేంద్ర ఆర్ధిక మంత్రి నిర్మలాసీతారామన్ నీతిఆయోగ్కు సూచించారు.
ఎన్.ఐ.పి అమలు, ఎన్ఐపి పోర్టల్లొ వివరాలను ఎప్పటికప్పుడు అప్డేట్ చేయడం,ఎన్.ఐ.పి ప్రాజెక్టుల అమలును వేగవంతం చేయడం వంటి విషయాలలో వివిధ మంత్రిత్వశాఖలు, విభాగాల కార్యదర్శులు పూర్తి స్థాయిలో, వ్యక్తిగత శ్రద్ధ చూపాల్సిందిగా ఆమె వారిని కోరారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
- జాతీయ వాక్సినేషన్ కార్యక్రమంలో భాగంగా ఇప్పటివరకు 74.38 కోట్ల వాక్సిన్ డోస్లు వేయడం జరిగింది.
- గత 24 గంటలలో 27,254 కొత్త కేసులు నమోదయ్యాయి.
- మొత్తం కేసులలో క్రియాశీల కేసులు 1.13 శాతం గా ఉన్నాయి.
- ఇండియాలో క్రియాశీల కేస్లోడ్ 3,74,269 గా ఉంది.
- రికవరీ రేటు ప్రస్తుతం 97.54 శాతం గా ఉంది.
- గత 24 గంటలలో కోలుకున్నవారు 37,687. దీనితో మొత్తం కోలుకున్న వారి సంఖ్య 3,24,47,032 కు చేరిక.
- వారపు పాజిటివిటి రేటు 2.11 శాతం. ఇది గత 80 రోజులుగా3 శాతం కంటే తక్కువగా ఉంది.
- రోజువారి పాజిటివిటి రేటు 2.26 శాతం. ఇది గత 14 రోజులుగా 3 శాతం కంటే తక్కువగా ఉంది.
- ఇప్పటివరకు మొత్తం 54.30 కోట్ల కోవిడ్ నిర్ధారణ పరీక్షలు నిర్వహించడం జరిగింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నొవెల్ కరోనా వైరస్ పై పోరాటానికి కృషి చేస్తున్న సెంట్రల్ డ్రగ్ రిసెర్చ్ ఇన్స్టిట్యూట్
కోవిడ్ -19 పేషెంట్లనుంచి సేకరించిన వైరస్ రకాల తీరుపై పరిశీలన
కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  ఎంపికచేసిన ఐదు అంశాలలో మూడింటిపై పనిచేస్తూ, సెంట్రల్ డ్రగ్ రీసెర్చ్ ఇన్స్టిట్యూట్ , కింగ్ జార్జ్ మెడికల్ యూనివర్శిటీ  తో ఒక అవగాహన ఒప్పందం కుదుర్చుకుంది. ఉత్తర ప్రదేశ్లోని కోవిడ్ -19 రోగుల నుండి సేకరించిన వైరస్ రకాల వరుసక్రమాన్ని గుర్తించేందుకు దీనిని చేపడుతున్నారు.
(ముందు, లక్నోకు చెందిన ప్రయోగశాల కొద్దిమంది పేషెంట్లనుంచి నమూనాలు సేకరించి దానివరుసక్రమాన్ని పరిశీలిస్తుంది.తొలి కార్యక్రమంగా డిజిటల్ మాలిక్యులార్ సర్వైలెన్స్ కింద దీనిని చేపడతారు.
.ప్రస్తుతానికి 8 భిన్న రకాల వైరస్లు కోవిడ్ -19 ఇన్ఫెక్షన్ వ్యాప్తికి కారణమౌతున్నాయి. వైరస్లో ఏవైనా మార్పులు చోటుచేసుకుంటుంటే ఆ క్రమాన్ని పరిశీలించేందుకు ఒక బృందాన్ని ఏర్పాటు చేశారు. ఒక వేళ మార్పులే ఉంటే అది ప్రస్తుత చికిత్సాపద్ధతులను ప్రభావితం చేయగలదు.
కోవిడ్ -19 పై పోరాటంలో చికిత్స లేదా ఔ షధాల పునర్వినియోగం అనేది సిడిఆర్ ఐ ముందున్న రెండవ అంశం. దీని కింద, ఇప్పటికే ఉన్న కొన్ని ఔషధాలను పున: ప్రయోజనకరంగా తీర్చిదిద్దేందుకు పరిశోధకులు ప్రయత్నిస్తున్నారు. కోవిడ్ -19 వైరస్ వ్యాప్తికి వ్యతిరేకంగా ఇప్పటికే తెలిసిన మందులను పున:ప్రయోజనకరంగా తీర్చిదిద్దడం అనేది రోగికి అందించే చికిత్సా విధానాల వేగవంతమైన మార్గాలలో ఒకటి. ఈ విషయంలో , సిడిఆర్ఐ అనేక ఔషధాలను పున: ప్రయోజనకరంగా తీర్చిదిద్ది , ఇతరుల సహకారంతో వాటిని మరింత అభివృద్ధి చేయనున్నట్టు ” సిఎస్ఐఆర్-సిడిఆర్ఐ డైరెక్టర్ ప్రొఫెసర్ తపస్ కుమార్ చెప్పారు.
ఈ సంస్థకు విభిన్న మాలిక్యూల్స్కు చెందినలైబ్రరీని ఉంది . మూడవ పరిశోధనాంశం కింద సార్స్- సిఒవి -2 డ్రగ్ టార్గెట్ పేనళ్ల కింద సిలికో విధానంలో ‘టార్గెట్-బేస్డ్ స్క్రీనింగ్ సిస్టమ్స్’ కింద వీటిని పరిశీంచారు.
కెజిఎంయు శాస్త్రవేత్తల బృందానికి ప్రొఫెసర్ అమితా జైన్ నాయకత్వం వహించగా, సిఎస్ఐఆర్-సిడిఆర్ఐ శాస్త్రవేత్తల బృందానికి ప్రొఫెసర్ ఆర్. రవిశంకర్ నాయకత్వం వహిస్తారు. సిడిఆర్ఐలో వైరాలజిస్ట్ , కెజిఎంయు పూర్వ విద్యార్థి డాక్టర్ రాజ్ కమల్ త్రిపాఠి సిఎస్ఐఆర్-సిడిఆర్ఐలో స్క్రీనింగ్కు సంబంధించిన అన్ని విషయాలకూ నాయకత్వం వహిస్తున్నారు.
రక్షణ మంత్రిత్వ శాఖ
సైనిక పాఠశాలల్లోకి ప్రవేశాలు 
సైనిక పాఠశాలల్లో ఆరు, తొమ్మిది తరగతుల్లోకి ప్రవేశాల కోసం, అఖిల భారత సైనిక పాఠశాలల ప్రవేశ పరీక్ష-2021 ని వచ్చే ఏడాది జనవరి 10వ తేదీన  నేషనల్ టెస్టింగ్ ఏజెన్సీ  నిర్వహించనుంది. దేశవ్యాప్తంగా ఉన్న 33 సైనిక పాఠశాలల్లోకి ఏఐఎస్ఎస్ఈఈ ద్వారా ప్రవేశాలు ఉంటాయి. గత నెల 20వ తేదీన ప్రారంభమైన దరఖాస్తుల స్వీకరణ ప్రక్రియ ఈ నెల 19వ తేదీతో ముగుస్తుంది. https://aissee.nta.nic.inలో వివరాలు నమోదు చేసుకున్న తర్వాత అభ్యర్థులు దరఖాస్తును పంపాలి. ఎన్టీఏ వెబ్సైట్ www.nta.ac.inలోనూ సమగ్ర వివరాలను చూడవచ్చు. 2021-22 విద్యా సంవత్సరం నుంచి ఓబీసీ-ఎన్సీఎల్ కేటగిరీ కింద కూడా ప్రవేశాలు కల్పిస్తున్నారు. మొత్తం 33 సైనిక పాఠశాలల్లో ఆరవ తరగతిలోకి బాలికలకు కూడా ప్రవేశాలు కల్పిస్తున్నారు.